رسالہ کون و تکلیف

رسالہ کون و تکلیف (عربی: رسالة في الكون والتكليف) حکیم عمر خیام کی ایک معرکہ آراء فلسفیانہ تصنیف ہے جس میں انھوں نے کائنات کی تخلیق، وجودِ باری تعالی اور شرعی احکامات کی ضرورت جیسے گہرے اور فلسفیانہ موضوعات پر بحث کی ہے۔ یہ رسالہ عمر خیام کے ان نظریات کی عکاسی کرتا ہے جو انھوں نے ابن سینا کے افکار سے متاثر ہو کر ترتیب دیے تھے۔

 پس منظر اور عنوان کا مفہوم 
عمر خیام نے یہ رسالہ اپنے ایک معاصر عالم کے مابعد الطبیعیاتی سوالات کے جواب میں لکھا تھا۔ رسالے کا نام دو بنیادی سوالات پر مبنی ہے:

کون (ہستی): یہ سوال کہ خدا نے یہ دنیا اور خصوصاً انسان کو کیوں بنایا؟ یعنی تخلیقِ عالم کی علت کیا ہے؟

تکلیف (احکامِ الہی): یہ سوال کہ انسانوں کو عبادات بجا لانے کی تکلیف کیوں دی گئی؟ یعنی شرعی احکامات کا مقصد کیا ہے؟حکمائے اسلام، مولانا عبد السلام ندوی، ص 14، نیشنل بک فاؤنڈیشن

 فلسفیانہ مقدمات 
عمر خیام نے ان سوالات کے جواب سے قبل فلسفہ کے تین بنیادی ستون بیان کیے ہیں:

 انیت: یعنی یہ (شے) کیا ہے؟
 ماہو: یعنی اگر ہے تو کیا ہے؟
 لمیت: یعنی کیوں ہے؟

ان کا موقف ہے کہ دنیا کی ہر موجود شے انیت(وجود) اور ماہویت(ماہیت) سے خارج نہیں ہو سکتی، البتہ واجب الوجود (خدا) لمیت(کیوں) سے بے نیاز ہے کیونکہ وہ تمام اسباب و علل کی انتہا ہے۔

 تخلیقِ عالم اور تضاد کا مسئلہ 
خیام کے نزدیک واجب الوجود کے اوصاف و افعال علل و اسباب سے مستغنی ہیں، اس لیے یہ سوال ہی بے معنی ہے کہ اس نے دنیا کیوں بنائی۔ یہ اس کے جود و کرم کی صفت کا نتیجہ ہے کہ ہم موجود ہیں۔ مادی کائنات کے بارے میں خیام کا استدلال ہے:وہ مزید واضح کرتے ہیں کہ اشیاء میں تضاد کا ہونا ان کی ماہیت کے لوازم میں سے ہے، جسے کسی نے بنایا نہیں بلکہ وہ خود بخود ہے۔ جس طرح انسان ہونے کے لیے گویائی لازم ہے، اسی طرح مادی دنیا کے لیے تضاد لازم ہے اور شر کا وجود اسی تضاد کا نتیجہ ہے۔حکمائے اسلام، مولانا عبد السلام ندوی، ص 15-16، نیشنل بک فاؤنڈیشن

 ضرورتِ عبادات اور جبر و قدر 
عبادات کی ضرورت (تکلیف) کے جواب میں خیام نے ابن سینا کی پیروی کرتے ہوئے نبوت اور شریعت کے ثبوت پیش کیے ہیں۔ جبر و قدر کے مشہور مسئلے پر ان کا میلان جبر کی طرف نظر آتا ہے مگر وہ اس میں اعتدال کے قائل ہیں:

 علمی مقام اور تصوف 
اس رسالے اور خیام کے دیگر رسائل سے یہ نتیجہ نکلتا ہے کہ وہ متکلمین اور فلاسفہ کے روایتی دلائل سے پوری طرح مطمئن نہ تھے، بلکہ وہ صوفیا اور حکمائے اشراقیین کے اس علم کو صحیح سمجھتے تھے جو زہد اور ریاضت سے حاصل ہوتا ہے۔ تاہم ان کا تصوف مذہبی سے زیادہ حکیمانہ تھا، لیکن اس کے باوجود وہ پابندِ صوم و صلوٰۃ تھے اور حج بھی کیا کرتے تھے۔

 حوالہ جات